***Μια παράξενη σπηλιά στη θάλασσα***

Μια φορά κι έναν καιρό ήταν ένα χταπόδι γεννημένο σε μια σπηλιά.

Ένας αετός από ψηλά είδε αυτό το χταπόδι. Χίμηξε, το άρπαξε με τα νύχια του και το πήγε στη φωλιά του. Το χταπόδι πάλεψε σκληρά με τον αετό και τελικά κατάφερε να ξεφύγει. Έτρεξε στη σπηλιά του φοβισμένο. Ευτυχώς πάντα κρατούσε κρυμμένο ένα μικρό σπίρτο. Άναψε το δαυλό και πήγε να κρυφτεί.

Αφού πέρασε αρκετή ώρα, το χταπόδι κατάλαβε ότι ο αετός είχε φύγει. Έβγαλε το κεφάλι του για λίγο έξω να σιγουρευτεί. Ο αετός είχε γίνει άφαντος.

Το χταπόδι έτρεξε χαρούμενο στη θάλασσα και εκεί πέρασε μια χαρούμενη ζωή. Και έζησε αυτό καλά και μεις καλύτερα.

***Η Μάγισσα που δεν ήθελε να είναι κακιά***

Μια φορά κι έναν καιρό ζούσε μια μάγισσα πάνω στο μαύρο βουνό. Αυτή η μάγισσα ήταν διαφορετική από τις άλλες. Φώναζε τα παιδιά στο σπίτι της και τους έδινε δώρα και ζαχαρωτά.

Μια μέρα, κάποια παιδιά που είχαν πάει στο σπίτι της, έκαναν πολλή φασαρία. Οι μάγισσες από το διπλανό σπίτι άκουσαν το θόρυβο και πήγαν στο παράθυρο να δουν τι γίνεται. Μόλις είδαν το τι γινόταν, μετέτρεψαν το δρόμο, έξω από το σπίτι της, σε ποτάμι. Τα παιδιά το είδαν και φώναξαν τη μάγισσα για βοήθεια. Η μάγισσα ήρθε και έφτιαξε αμέσως μια βάρκα.

Τα παιδιά μπήκαν κι έκατσαν στη βάρκα. Μόλις οι μάγισσες είδαν ότι τα παιδιά απομακρύνθηκαν, τρύπωσαν στο δωμάτιό της, της πήραν τη μόνη αδυναμία της, το σεντόνι της και το έκοψαν λωρίδες.

Η μάγισσα από τότε αγρίεψε και έγινε κακιά. Τα παιδιά κατάλαβαν την αλλαγή και προσπάθησαν να της θυμίσουν τις παλιές καλές στιγμές για να γίνει και πάλι η καλή τους φίλη.

Η μάγισσα συγκινήθηκε και όλα έγιναν όπως και παλιά!

***Δύο αχώριστοι φίλοι***

Κάποτε ζούσε ένα μικρό αγοράκι, ο Θοδωρής, που του άρεσαν οι ιστορίες. Γι’ αυτό και η μητέρα του, τού διάβαζε κάθε βράδυ παραμύθια.

Σήμερα θα του διαβάσει: «Οι μαγικές περιπέτειες του μικρού δελφινιού». Μια φορά κι έναν καιρό ήταν ένα δελφίνι που ονομαζόταν Μπούμπι. Ήταν και ο Σνούπι με τα μπαλόνια που έφταναν στα δελφίνια.

Καθώς ο ήλιος έριχνε το φως του στον πάγο, ο πάγος έσπασε και τότε ο Σνούπι είδε ότι μέσα στον πάγο είχε κολλήσει ένα δελφίνι, ο Μπούμπι. Ο Σνούπι το λυπήθηκε και το έβγαλε από εκεί. Σε λίγο άφησε το δελφίνι και πάλι στο νερό.

Από τότε το αγοράκι και ο Μπούμπι έγιναν αχώριστοι φίλοι και ταξίδευαν μαζί σε μακρινά μέρη!

***Η Μυστήρια σπηλιά***

Μια φορά κι έναν καιρό ζούσε στο δάσος ένας γεράκος, ο κυρ Νικόλας.

Μια μέρα που πήγε να ψαρέψει συνάντησε έναν γεράκο που του είπε: «Κοντά στο σπίτι σου υπάρχει μια σπηλιά που αν ψάξεις θα βρεις δύο χρυσά αβγά». Ο κυρ Νικόλας γύρισε στο σπίτι του παραξενεμένος.

Την επόμενη ημέρα άρχισε να ψάχνει γύρω από το σπίτι του. Ξαφνικά βρήκε μια σπηλιά, μπήκε μέσα και βρήκε ένα σημείωμα που έλεγε: «Αν ψάχνεις για τα αβγά, μην κρίνεις από την ομορφιά τους». Ο κυρ Νικόλας άρχισε να ψάχνει.

Μετά από δύο ώρες βρήκε τα δύο χρυσά αβγά. Δεν ήξερε όμως ποιο να ανοίξει. Έσπασε το αβγό, αλλά τίποτα δε συνέβη.

Έτσι, όταν βγήκε από τη σπηλιά είδε το γεράκο που είχε συναντήσει το προηγούμενο βράδυ και του είπε: «Βρήκες τα αβγά;»

«Τα βρήκα, αλλά δεν ξέρω αν έσπασα το σωστό», του απάντησε.

Γυρνώντας απελπισμένος στο σπίτι του είδε το σπίτι του διώροφο και πολύ μοντέρνο. Όταν μπήκε, παρατήρησε με έκπληξη πως όλα τα πράγματά του καινούργια. Ανέβηκε στο δωμάτιό του και βρήκε ολοκαίνουργια ρούχα.

Από τότε έζησε χαρούμενος με τα καινούργια του υπάρχοντα.

***Μια επικίνδυνη περιπέτεια***

Κάποτε μια οικογένεια αποφάσισε να πάει ταξίδι σε ένα νησί. Την επόμενη ημέρα ανέβηκε στο πλοίο χαρούμενη και προετοιμασμένη για το ταξίδι της.

Όμως για κακή τους τύχη το πλοίο άρχισε να βγάζει καπνούς. Ευτυχώς υπήρχαν δύο πιρόγες διάσωσης. Έτσι μπόρεσαν να ξεφύγουν μετά την έκρηξη.

Εξαιτίας της ομίχλης, η οικογένεια χωρίστηκε στη θάλασσα. Έμειναν πολλές μέρες χωρίς νερό και φαγητό.

Την επόμενη μέρα έφτασε ο πατέρας με την κόρη του σε ένα νησί. Εκεί βρήκαν νερό και δροσερά φρούτα. Ξαφνικά άκουσαν το θόρυβο μιας βροντής.

Όταν σταμάτησε η βροχή, ο πατέρας πήγε να δει τι είχε συμβεί. Έψαξε για την πιρόγα του… έψαξε… έψαξε… πουθενά η πιρόγα του.

Ξαφνικά η γη άρχισε να τραντάζεται. Ένα φως εμφανίστηκε από το απέναντι ηφαίστειο. Προχώρησε προς τα εκεί. Με έκπληξη του είδε όλη την υπόλοιπη οικογένειά του. Η χαρά του δεν περιγράφεται. Το ηφαίστειο έβγαλε ένα μεγάλο σεντούκι. Μέσα εκεί υπήρχε μια βάρκα που θα τους βοηθούσε να φύγουν. Ανέβηκαν κι αφού ταξίδεψαν για μέρες, έφτασαν κουρασμένοι στον προορισμό τους.

***Δύο λόγια για όσα έγιναν…***

Εμείς τα παιδιά του Ε’ 2 τμήματος, παίρνοντας στα χέρια μας την ιδέα του να δημιουργήσουμε μια ιστορία δική μας, αποφασίσαμε να αποδείξουμε στον εαυτό μας πως οι ομάδες και η συνεργασία έχουν καλύτερα αποτελέσματα από τη μοναξιά και τον ατομισμό. Γι’ αυτό οργανωθήκαμε, κατέθεσε ο καθένας τις ιδέες του, γελάσαμε, ζωγραφίσαμε, γράψαμε και μάθαμε πως καθένας από εμάς έχει και ταλέντο και δημιουργικότητα. Ήταν όμορφα. Θα το ξανακάνουμε!

Τα παιδιά του Ε’ 2

Η συνεργατικότητα είναι παράγοντας προόδου, μάθησης, κοινωνικοποίησης και αποδοχής της ατομικότητας του διπλανού μας. Τα παιδιά σ’ αυτή τους την προσπάθεια απέδειξαν πως έχουν την ικανότητα να δημιουργήσουν με τη φαντασία τους ιστορίες, όμορφες και ευρηματικές. Η συνταγή είναι ο σεβασμός σε όλες τις ιδέες της ομάδας. Τις «ζυμώνουμε» και το πιο γλυκό ψωμί ξεφουρνίστηκε. Ένα ομαδικό παραμύθι. Απολαύστε το.

Συγχαρητήρια παιδιά μου!

Η δασκάλα σας

Γεωργία Χατζή

***Μια επικίνδυνη περιπέτεια***

***Συνεργάστηκαν οι:***

* Μουντιάνου Αιμιλία
* Μπουντουρούδης Δήμος
* Σούλη Ελένη

***Παίξαμε με τις φράσεις:***

…ξεκίνησε να φωνάζει…

… πουθενά η πιρόγα του…

…το ηφαίστειο έβγαζε…

***Η Μυστήρια σπηλιά***

***Συνεργάστηκαν οι:***

* *Σέμπρος Ανδρέας*
* *Τσεσμελή Όλγα*
* *Χουντάση Σοφία – Μαγδαληνή*

***Παίξαμε με τις φράσεις:***

…σε μια σπηλιά …

…Όταν βγήκε ο γεράκος…

…έσπασε το αβγό…

***Δύο αχώριστοι φίλοι***

***Συνεργάστηκαν οι:***

* *Στρίγκα Αναστασία*
* *Σταθά Κωνσταντίνα*
* *Σιμόπουλος Νίκος*

***Παίξαμε με τις φράσεις:***

…έριξε το φως στον πάγο….

…άφησε το δελφίνι στο…

….τα μπαλόνια έφτασαν…

***Η Μάγισσα που δεν ήθελε να είναι κακιά***

***Συνεργάστηκαν οι:***

* *Σωτηροπούλου Ζωή*
* *Τσιγκριστάρη Αναστασία*
* *Φραγκουλόπουλος Βασίλης*

***Παίξαμε με τις φράσεις:***

…στο μαύρο βουνό…

…έκατσε στη βάρκα και..

…έκοψε το σεντόνι λωρίδες…

***Μια παράξενη σπηλιά στη θάλασσα***

***Συνεργάστηκαν οι:***

* *Νίκας Θεόφιλος*
* *Ουζούνη Αναστασία*
* *Παρθένης Βαγγέλης*

***Παίξαμε με τις φράσεις:***

…το χταπόδι στο χέρι του…

…άναψε το δαυλό και…

…ο αετός στα νύχια του…